Document ID: 32006R1976

UREDBA KOMISIJE (ES) št. 1976/2006
z dne 20. decembra 2006
o spremembi uredb (ES) št. 2204/2002, (ES) št. 70/2001 in (ES) št. 68/2001 glede podaljšanja obdobij uporabe
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 994/98 z dne 7. maja 1998 o uporabi členov 92 in 93 Pogodbe o ustanovitvi Evropske skupnosti za določene vrste horizontalne državne pomoči (1) in zlasti člena 1(1)(a)(i), (ii), (iv) in člena 1(1)(b) Uredbe,
po objavi osnutka te uredbe,
po posvetovanju s Svetovalnim odborom za državno pomoč,
ob upoštevanju naslednjega:
(1)
Uredba Komisije (ES) št. 2204/2002 z dne 12. decembra 2002 o uporabi členov 87 in 88 Pogodbe o ES za državne pomoči na področju zaposlovanja (2), Uredba Komisije (ES) št. 70/2001 z dne 12. januarja 2001 o uporabi členov 87 in 88 Pogodbe ES pri pomoči za majhna in srednje velika podjetja (3) in Uredba Komisije (ES) št. 68/2001 z dne 12. januarja 2001 o uporabi členov 87 in 88 Pogodbe ES pri pomoči za usposabljanje (4) bodo prenehale veljati 31. decembra 2006. Komisija je v svojem Akcijskem načrtu državnih pomoči (5) predlagala združitev teh uredb v eno samo uredbo o skupinski izjemi in po možnosti dopolnitev z drugimi področji, navedenimi v členu 1 in členu 2 Uredbe (ES) št. 994/98.
(2)
Vsebina prihodnje uredbe o skupinski izjemi je odvisna zlasti od izidov javnih posvetovanj, sproženih v okviru Akcijskega načrta državnih pomoči o manjši in bolje usmerjeni državni pomoči: časovni načrt za reformo državnih pomoči 2005 in Dokumenta Komisije o posvetovanju o državni pomoči za inovacije (6). Razprave s predstavniki držav članic so prav tako potrebne, da se določijo vrste pomoči, ki se lahko štejejo za združljive s Pogodbo. Za nadaljevanje trenutnih posvetovanj in analize njihovih izidov je primerno podaljšati obdobje uporabe uredb (ES) št. 2204/2002, (ES) št. 70/2001, (ES) št. 68/2001 do 30. junija 2008.
(3)
Uredbe (ES) št. 2204/2002, (ES) št. 70/2001 in (ES) št. 68/2001 je zato treba ustrezno spremeniti.
(4)
Poleg tega je primerno, da se od držav članic ne zahteva, da pošljejo nove obrazce za povzetek informacij glede ukrepov, ki se s to uredbo podaljšajo, če ti ne vsebujejo vsebinskih sprememb -
SPREJELA NASLEDNJO UREDBO:
Člen 1
V členu 11(1) Uredbe (ES) št. 2204/2002 se drugi stavek nadomesti z naslednjim:
„Uporablja se do 30. junija 2008.“
Člen 2
V členu 10(1) Uredbe (ES) št. 70/2001 se drugi stavek nadomesti z naslednjim:
„Uporablja se do 30. junija 2008.“
Člen 3
V členu 8(1) Uredbe (ES) št. 68/2001 se drugi stavek nadomesti z naslednjim:
„Uporablja se do 30. junija 2008.“
Člen 4
Obveznost pošiljanja obrazcev za povzetek informacij o izvedenih ukrepih v skladu s členom 7(1) Uredbe (ES) št. 68/2001, členom 9(1) Uredbe (ES) št. 70/2001 in členom 10(1) Uredbe (ES) št. 2204/2002 se ne uporablja za ukrepe državnih pomoči, s katerimi se podaljšajo obstoječi ukrepi v skladu s to uredbo, pod pogojem, da ti ukrepi niso bili bistveno spremenjeni in da so bili obrazci za povzetek informacij o izvajanju takih ukrepov ustrezno predloženi.
Člen 5
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. decembra 2006

Labels: 4
9
19